Vaše údaje , meno adresa, č. bytu, email, tel. číslo...

 Správca/Spoločenstvo vlastníkov bytov.....

Vec: Pokračovanie reklamácie rozúčtovania nákladov na ÚK a ohrev vody v zúčtovacom období 01/01/2023 - 31/12/2023

 Vážený správca/predseda spoločenstva vlastníkov bytov,

voči nesprávne vypočítanej výške preplatku/nedoplatku vo vyúčtovacej faktúre z dôvodu neoprávnene vyúčtovaných položiek „*za kúrenie/ ohrev teplej vody“* som podal(a) **reklamáciu** dňa ..........a požiadal som Vás o jej opravu t. j. vystornovanie vyššie uvedených reklamovaných položiek vo vyúčtovacej faktúre č. .... Moja reklamácia bola z Vašej strany zamietnutá z dôvodu (-ov) .................

 V zmysle ustanovení § 4 ods. 11 zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (účinné do 31.06.2024):  *„Predávajúci* ***nesmie žiadať*** *alebo* ***prijať*** *od spotrebiteľa* ***úhradu*** *za dodaný výrobok,* ***poskytnutú službu*** *alebo poskytnutý elektronický obsah,12ca)* ***ktorý si spotrebiteľ neobjednal****. Nečinnosť spotrebiteľa po prijatí nevyžiadanej dodávky podľa prvej vety nemá za následok vznik akýchkoľvek nákladov ani iných povinností pre spotrebiteľa.“* (toto sa týka iba vlastníkov bytov s individuálnym kúrením v byte, odpojených od centrálneho kúrenia)

Od 01.07.2024platný a účinný § 3 ods. 2 zákona č. 108/2024 Z. z. o ochrane spotrebiteľa a o zmene niektorých ustanovení: *„Spotrebiteľ nie je povinný vrátiť ani uschovať produkt, ktorý mu obchodník dodal alebo poskytol bez objednávky (ďalej len „nevyžiadané plnenie“). Nečinnosť spotrebiteľa po prijatí nevyžiadaného plnenia nemá za následok vznik povinnosti spotrebiteľa uhradiť cenu alebo iné náklady za nevyžiadané plnenie alebo vznik iných povinností pre spotrebiteľa. Nevyžiadaným plnením je aj ďalšie opakujúce sa plnenie poskytnuté spotrebiteľovi na základe zmluvy, ak spotrebiteľ výslovne o ďalšie plnenie nepožiadal. Opakujúce sa plnenie sa vždy považuje za nevyžiadané, ak obchodník nepreukáže opak.* (toto sa týka iba vlastníkov bytov s individuálnym kúrením v byte, odpojených od centrálneho kúrenia)

 V zmysle ustanovenia § 11 ods. 2 a 3 zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov: (2) *„****Meranie súvisiace s platbami*** *je najmä meranie a) v obchodných vzťahoch, b) na určovanie ceny pri priamom predaji spotrebiteľovi alebo c) na účely výpočtu ceny, poplatkov, taríf, cla, daní, zvýhodnení, pokút, náhrad, odškodnenia, poistenia alebo podobných platieb.*

*(3)* ***Bez vykonania metrologickej kontroly alebo posúdenia zhody sa určené meradlo nesmie uviesť na trh a používať****.“*

Týmto Vás žiadam aj **o predloženie** platných certifikátov z metrologickej kontroly alebo platných potvrdení (overení, kalibrácie platnosti): 1*) k všetkým pomerovým rozdeľovačom tepla 2) k všetkým meračom tepla 3) k všetkým meračom teplej vody,* t. j. údaje z technických zariadení, ktoré boli nevyhnutné pre vyúčtovanie reklamovaných položiek k môjmu bytu, a to **do 30 dní od prijatia tohto listu**.

Nakoľko dodávateľ tepla mi nedodal teplo/a teplo v ohreve vody do môjho bytu, preto **naďalej trvám na pokračovaní mojej reklamácie a to vystornovaním sporných položiek vo vyúčtovacej faktúre za rok 2023**. Zároveň Vás informujem, že sa na mňa nevzťahuje povinnosť včas uhradiť nedoplatok v súvislosti s mojou reklamáciou, keďže reklamované položky som si nikdy **neobjednal (a)** do môjho bytu. (toto sa týka iba vlastníkov bytov s individuálnym kúrením v byte, odpojených od centrálneho kúrenia).

Súčasne Vás žiadam o pozastavenie vymáhania nedoplatku z dôvodu prešetrenia podnetu podaného Generálnej prokuratúre SR pre podozrenie z podvodu a pripravovaného hromadného návrhu na vydanie neodkladného opatrenia na pozastavenie účinnosti vyhlášky č. 503/2022 Zz.,ktorý bude podaný Mestskému súdu v Bratislave . Bližšie informácie o podanom podnete nájdete v blogu denníka Pravda:

<https://fb102.blog.pravda.sk/2024/07/25/pomerove-rozdelovace-vykurovacich-nakladov-podvod-storocia-a-okradanie-legalizovane-statom/>

Alebo na webovej stránke <http://www.szcpv.org/pd/eko/spd3.html> v článku z názvom „Pomerové rozdeľovače vykurovacích nákladov = podvod storočia a okrádanie legalizované štátom“

S pozdravom

......................................................

podpis vlastníka bytu